মিছিল সমাবেশে আটকে আছে রাজশাহী মহানগর আ’লীগ | নগর-মহানগর | Jugantor
শুক্রবার, ৩০ জুন ২০১৭
আর্কাইভ
ই-পেপার
ফনেটিক ইউনিজয়
সার্চ

প্রচ্ছদ
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
একদিন প্রতিদিন
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
উত্তরের জনপদ
আবহমান চট্টগ্রাম
ঘরে বাইরে
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারাদেশ
বিনোদন
শিক্ষাঙ্গন
ভিডিও
দ্বিতীয় সংস্করণ
বিচ্ছু
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
একদিন প্রতিদিন
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
উত্তরের জনপদ
আবহমান চট্টগ্রাম
ঘরে বাইরে
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
ভিডিও
ফিচার
প্রতিমঞ্চ (০৬ জুন, ২০১৭)ঘরে বাইরে (০৬ জুন, ২০১৭)সাহিত্য সাময়িকী (০২ জুন, ২০১৭)ইসলাম ও জীবন (০২ জুন, ২০১৭)সুস্থ থাকুন (০৩ জুন, ২০১৭)সুরঞ্জনা (০৫ জুন, ২০১৭)অর্থনীতি (২৮ মে, ২০১৭)তারাঝিলমিল (০১ জুন, ২০১৭)স্বজন সমাবেশ (৩১ মে, ২০১৭)প্রকৃতি ও জীবন (২৭ মে, ২০১৭)পরবাস (০৩ জুন, ২০১৭)বৈশাখ সংখ্যা (১৪ এপ্রিল, ২০১৭)চাকরির খোঁজ (০২ জুন, ২০১৭)স্বাধীনতা দিবস সংখ্যা (২৬ মার্চ, ২০১৭)আন্তর্জাতিক নারী দিবস (০৮ মার্চ, ২০১৭)আলোকচিত্রে মহান স্বাধীনতা দিবস (২৭ মার্চ, ২০১৭)আলোকচিত্রে বর্ষবরণ (১৬ এপ্রিল, ২০১৭)বিচ্ছু (০৪ জুন, ২০১৭)
দ্বিতীয় সংস্করণ
বিচ্ছু
অর্থপাচারের ইতিহাস বিএনপির, আওয়ামী লীগের নয়: ওবায়দুল কাদের; দলের কেউ জড়িত থাকলে কঠোর ব্যবস্থা নেয়া হবে
হোম
নগর-মহানগর
জিয়াউল গনি সেলিম, রাজশাহী ব্যুরো    |
প্রকাশ : ০৬ জুন, ২০১৭ ০০:০০:০০
প্রিন্টঅঅ-অ+
মিছিল সমাবেশে আটকে আছে রাজশাহী মহানগর আ’লীগ
৩৭টি সাংগঠনিক ওয়ার্ডের বেশির ভাগই নিষ্ক্রিয়
রাজশাহী মহানগর আওয়ামী লীগের সাংগঠনিক অবস্থা এখন টালমাটাল। কমিটির শীর্ষ নেতাদের বিরুদ্ধে চাঁদাবাজির অভিযোগ থাকায় দীর্ঘদিন ধরে নগরীর দুটি ওয়ার্ডে দলের কার্যক্রম স্থগিত রয়েছে। কোনো ওয়ার্ডের সভাপতিরই খোঁজ নেই চার বছর ধরে। শৃঙ্খলা ভঙ্গের অভিযোগ থাকায় বহিষ্কারও হয়েছেন বেশ কয়েকজন নেতা। এর বাইরে গোটা নগরীতে নেই ক্ষমতাসীন দলের মহল্লাভিত্তিক কমিটি। নেই সহযোগী সংগঠনগুলোর ওয়ার্ড পর্যায়ের কমিটিও। ফলে চরম বিশৃঙ্খল অবস্থায় চলছে শাসক দলের সাংগঠনিক কার্যক্রম। মিছিল-সমাবেশেই আটকে আছে মহানগর আওয়ামী লীগ।
দলের নেতাকর্মীরা জানান, মহানগরের ৩৭টি সাংগঠনিক ওয়ার্ডের বেশির ভাগই নিষ্ক্রিয়। নামকাওয়াস্তে কমিটি আছে। এসব কমিটির অনেক নেতা ব্যক্তিগত সুবিধা আদায়েই বেশি মনোযোগী। এর মধ্যে ১, ১২, ১৩, ১৪, ১৫, ২২ ও ২৪ নম্বর ওয়ার্ড আওয়ামী লীগে দলীয় কোনো কর্মকাণ্ড হয় না। ১৩ নম্বর ওয়ার্ডের সাধারণ সম্পাদকের পদ দীর্ঘদিন শূন্য। ১৮ নম্বর ওয়ার্ড আওয়ামী লীগের সভাপতি মনির হোসেন চার বছর ধরে দলের কোনো কর্মসূচিতে হাজির থাকেন না। নগরীর ৭ নম্বর ওয়ার্ডের সভাপতি ইফতেখায়ের দু’মাস আগে মারা যাওয়ার পর থেকে ওই পদটি শূন্য। দলীয় শৃঙ্খলা ভঙ্গের অভিযোগ থাকায় প্রায় এক বছর আগে ২৪ নম্বর ওয়ার্ড আওয়ামী লীগের সাধারণ সম্পাদক আরমান আলীকে বহিষ্কার করা হয়েছে। আরমান স্থানীয় ওয়ার্ড কাউন্সিলর। তবে আরমানকে বহিষ্কারের পর সেখানে ওয়ার্ড বিএনপির সাধারণ সম্পাদক আলমগীর হোসেনকে আওয়ামী লীগের সাধারণ সম্পাদক করা হয়েছে! শৃঙ্খলা ভঙ্গের অভিযোগে মহানগর আওয়ামী লীগের শ্রমবিষয়ক সম্পাদক মাহাতাব হোসেন চৌধুরীকে দ্বিতীয়বারের মতো গত ২৫ মে বহিষ্কার করা হয়। এ ছাড়া, চাঁদাবাজির অভিযোগে ৬ ও ২৬ নম্বর (পশ্চিম) ওয়ার্ডের কমিটি বিলুপ্তি করা হয়েছে। ওই দুটি ওয়ার্ডে আওয়ামী লীগের কোনো কার্যক্রমই নেই। ফলে রাজশাহী নগরীতে আওয়ামী লীগ এখন শুধু মিছিল আর সমাবেশেই সীমাবদ্ধ।
মহানগর আওয়ামী লীগের কার্যনির্বাহী কমিটির একাধিক নেতা ক্ষোভ প্রকাশ করে যুগান্তরকে জানান, ক্ষমতায় থাকার কারণে বেশির ভাগ নেতা সুযোগ সুবিধা আদায়েই ব্যস্ত। সাংগঠনিক কার্যক্রম নেই। মাঝে মাঝে মিছিল আর সমাবেশে কেবল শোডাউন হয়। কিন্তু সরকারি দল হিসেবে জনগণের কাছাকাছি যাওয়া বা সরকারের উন্নয়নমূলক কর্মকাণ্ড তুলে ধরা হয় না। সংগঠনকে শক্তিশালী করারও কোনো উদ্যোগ নেই। গঠনমূলক কোনো কর্মসূচি নেই। মহানগর কমিটিতে সভাপতি এএইচএম খায়রুজ্জামান লিটন ও সাধারণ সম্পাদক ডাবলু সরকারের সিদ্ধান্তই চূড়ান্ত। তাদের বাইরে কোনো নেতার কথা বলার সুযোগ থাকে না। আরমান ও মাহাতাবকে বহিষ্কারের ক্ষেত্রে দলের গঠনতন্ত্র মানা হয়নি দাবি করে তারা আরও জানান, কোনো নেতার বিরুদ্ধে অভিযোগ থাকলে তা মহানগর কমিটির সভায় আলোচনা করে সিদ্ধান্ত নিতে হবে। কিন্তু যখন যাকে ইচ্ছে তাকেই বহিষ্কার করা হচ্ছে। কোন নেতা কখন বহিষ্কার হয়ে যান সে আতঙ্কই এখন কাজ করছে অনেকের মাঝে। কার্যনির্বাহী কমিটির সভায় কী কী সিদ্ধান্ত হল তাও জানতে পারেন না কমিটির বেশির ভাগ সদস্য। কারণ আগের সভার কার্যবিবরণী বা সিদ্ধান্ত পরের সভায় অনুমোদনের বাধ্যবাধকতা থাকলেও তা করা হয় না। সভাপতি ও সম্পাদক তাদের কব্জায় রেখেছেন সবকিছু। অন্য যেসব সম্পাদক রয়েছেন তাদেরও কোনো কাজ নেই। শুধু পদে বসিয়ে রাখা হয়েছে। কমিটির ক্ষেত্রে জ্যেষ্ঠতারও মূল্যায়ন করা হয় না। এ নিয়ে নেতাদের মধ্যে চরম অসন্তোষ থাকলেও বহিষ্কার আতঙ্কে কেউ মুখ খুলতে চান না। তবে এ বিষয়ে মহানগর আওয়ামী লীগের প্রবীণ নেতা অধ্যক্ষ শফিকুর রহমান বাদশা বলেন, সাংগঠনিক অবস্থা এখন খুবই দুর্বল। কাকে কখন কী কারণে বহিষ্কার করা হচ্ছে আমরা জানতে পারি না। পেপার পত্রিকায় দেখি কোন নেতা বহিষ্কার হলেন। আর সভার রেজুলেশন আগে নিয়মিত পড়া হতো। অনুমোদন করানো হতো। কিন্তু এখন এসব কীভাবে হয় তা আমাদের জানা নেই।
এদিকে, শুধু আওয়ামী লীগের অবস্থায় টালমাটাল নয়, সহযোগী সংগঠনগুলোরও একই অবস্থা। যুবলীগ, ছাত্রলীগ, স্বেচ্ছাসেবক লীগ, মহিলা আওয়ামী লীগ ও মহিলা যুবলীগের ওয়ার্ড পর্যায়ের কোনো কমিটি নেই। ফলে তাদের দলীয় কোনো কর্মসূচি চোখে পড়ে না। এ অবস্থায় গত শুক্রবার মহানগর আওয়ামী লীগের বর্ধিত সভা অনুষ্ঠিত হয়েছে। ওই সভায় দলের এই শোচনীয় অবস্থার কথা উঠে এসেছে। এ ছাড়া ওয়ার্কার্স পার্টির কর্মসূচিতে দলীয় কর্মী সরবরাহের অভিযোগে মহানগর আওয়ামী লীগের সদস্য ও ৫ নম্বর ওয়ার্ড কাউন্সিলর কামরুজ্জামান কামরু ও ২১ নম্বর ওয়ার্ড কাউন্সিলর নিযাম উল আযীমকে কারণ দর্শানো নোটিশ পাঠানোর সিদ্ধান্ত হয়েছে। জবাব সন্তোষজনক না হলে তাদেরকে বহিষ্কার করা হতে পারে। হাইকোর্ট চত্বর থেকে ভাস্কর্য সরানোর সিদ্ধান্ত প্রধানমন্ত্রীর পক্ষ থেকে এলেও এর প্রতিবাদে রাজশাহীতে মানববন্ধন করেছেন মহানগর আওয়ামী লীগের একাধিক নেতা। এ নিয়েও বর্ধিত সভায় ক্ষোভ জানান, দলের মহানগর উপ-দফতর সম্পাদক মীর ইশতিয়াক আহম্মেদ লেমন। সার্বিক বিষয়ে রাজশাহী মহানগর আওয়ামী লীগের সাধারণ সম্পাদক ডাবলু সরকার যুগান্তরকে বলেন, নানা কারণে ওয়ার্ডগুলোতে এখন আমাদের সাংগঠনিক অবস্থা খানিকটা দুর্বল হয়ে পড়েছে। তবে এই অবস্থা কাটিয়ে উঠতে বর্ধিত সভায় সিদ্ধান্ত নেয়া হয়েছে। শিগগিরই আওয়ামী লীগসহ সব সহযোগী সংগঠনের মহল্লাভিত্তিক কমিটি গঠন করা হবে। এ ছাড়া ওয়ার্ডগুলোকেও শক্তিশালী করা হবে। আরমান ও মাহাতাবকে বহিষ্কারে গঠনতন্ত্র না মানা প্রসঙ্গে ডাবলু সরকার যুগান্তরকে বলেন, আরমানকে বহিষ্কারের সময় কিছু পদ্ধতিগত সমস্যা ছিল, তবে মাহাতাবকে গঠনতন্ত্র মেনেই বহিষ্কার করা হয়েছে। তিনি বলেন, প্রত্যেক সভার রেজুলেশন পরের সভায় অবহিত করা হয়। একই সঙ্গে আর্থিক আয়-ব্যয়ের হিসাবও কার্যনির্বাহী কমিটির সভায় জানানো হয়। তবে অনেকে অনেক মিটিংয়ে উপস্থিত না থাকায় অনেক তথ্য জানতে পারে না বলে তিনি দাবি করেন। বিএনপির ওয়ার্ড নেতাকে আওয়ামী লীগের ওয়ার্ড সাধারণ সম্পাদক মনোনীত করা প্রসঙ্গে ডাবলু সরকার বলেন, তিনি আওয়ামী লীগে যোগ দিয়েছেন। এরপর সাধারণ সম্পাদক করা হয়েছে।
শীর্ষ খবর
সর্বশেষ খবর
জাতীয়
অবসরে যাচ্ছেন দেশের প্রথম নারী বিচারপতি
যুক্তরাষ্ট্রে প্রকাশিত বইয়ের প্রচ্ছদে শেখ হাসিনা
আন্তর্জাতিক
ভিয়েতনামে নারী ব্লগারের ১০ বছরের জেল
ভারতে রাষ্ট্রপতি হওয়ার দৌড়ে চা বিক্রেতাসহ ৯৫ জন
রাজনীতি
লুটপাটের টাকা ক্ষমতাসীনরা সুইস ব্যাংকে পাচার করেছে: বিএনপি
গয়েশ্বরকে সমুচিত জবাবের হুঁশিয়ারি খালিদের
খেলা
মেক্সিকোকে হারিয়ে কনফেডারেশন্স কাপের ফাইনালে জার্মানি
মেসির বিয়েতে আমন্ত্রণ পাননি রোনাল্ডো
অর্থপাচারের ইতিহাস বিএনপির, আওয়ামী লীগের নয়: ওবায়দুল কাদের; দলের কেউ জড়িত থাকলে কঠোর ব্যবস্থা নেয়া হবে
কুমিল্লায় প্রতিবন্ধী কিশোরীকে ধর্ষণের পর হত্যা
সেনাসদস্য ছেলেকে কুপিয়ে খুন করলেন বাবা
সৌদি পণ্য বর্জন করছে কাতারের নাগরিকরা
রাত পোহালেই বেকার ওয়ার্নার-স্মিথরা!
জার্মানিতে সমকামী বিয়ের অনুমোদন
ছাত্রলীগ নেতার বিরুদ্ধে মামলা করে বিপাকে কৃষক
প্রভার সবুজ মানুষ মাহফুজ
যৌতুকের দাবিতে স্ত্রীকে শ্বাসরোধে হত্যার অভিযোগ
কুপ্রস্তাবে রাজি না হওয়ায় ভাবিকে পেটাল দেবর!
নগর-মহানগর বিভাগের অারও খবর
নিয়মবহির্ভূত ব্যয় মেটাতে সর্বস্বান্ত অনেক পরিবার
মিছিল সমাবেশে আটকে আছে রাজশাহী মহানগর আ’লীগ
সহায়ক সরকারের দাবি তুলে নির্বাচন বর্জনের পাঁয়তারা বিএনপির : ওবায়দুল কাদের
বিভিন্ন রাজনৈতিক দলের সঙ্গে কথা বলবে বিএনপি
বিদেশে কর্মী নিয়োগে দালালদের দৌরাত্ম্য কমাতে কঠোর শাস্তি
শিশুদের আকাশ ছোঁয়ার স্বপ্ন দেখাল বিমান
আবদুল জব্বার ও আবুল হাসেমের চিকিৎসা ব্যয় বহন করবে সরকার
কালো টাকার প্রভাব ও ব্যাংকিং খাতে দুর্নীতি বাড়বে
কর্মসংস্থান বৃদ্ধিতে পাঁচ চ্যালেঞ্জ
চলতি অর্থবছর বাংলাদেশের প্রবৃদ্ধি হবে ৬.৮ শতাংশ
নির্যাতনের চেয়ারম্যান স্টাইল!
পরিবেশ রক্ষায় চাই জাতীয় আন্দোলন
প্রথম পাতা
শেষ পাতা
দ্বিতীয় সংস্করণ
খবর
নগর-মহানগর
সম্পাদকীয়
উপসম্পাদকীয়
বাতায়ন
আইটি বিশ্ব
দশ দিগন্ত
আনন্দ নগর
একদিন প্রতিদিন
খেলা
টিউটোরিয়াল
প্রতিমঞ্চ
বাংলার মুখ
উত্তরের জনপদ
আবহমান চট্টগ্রাম
ঘরে বাইরে
রাজধানীর খবর
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
সেনাসদস্য ছেলেকে কুপিয়ে খুন করলেন বাবা       মুন্সিগঞ্জে সড়ক দুর্ঘটনায় পুলিশ সদস্য নিহত       লুটপাটের টাকা ক্ষমতাসীনরা সুইস ব্যাংকে পাচার করেছে: বিএনপি       গাজীপুর থেকে জেএমবির ২ সদস্য গ্রেফতার       বনানীতে ডিভাইডারে বাস, আহত ৫০